Александър Пушкин
Красавица

Превод от руски: Петър Алипиев, —

chitanka.info

Красавица[0]

Във нея всичко е така красиво!

Най-висшата проява на страстта!

Изправена, тя чака мълчаливо

в покоите на свойта красота.

Внимателно тя всички наблюдава:

по-хубава от нея не личи;

красавиците наши се стопяват

и чезнат в бляскавите й лъчи.

Какво не правиш, ход след ход

към своята мечта нетленна,

къде не търсиш цял живот

ти любовта си съкровена —

но срещнал я накрая, ти

се спираш изведнъж неволно

и благовееш богомолно

пред красотите й свети.

[0] Напечатано в „Библиотека для чтения“, 1835, кн.5. Стихотворението е за Е. А. Завадовска, съпруга на приятеля на Пушкин граф Завадовски, и е вписано в нейния албум. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.